1. ΝΟΜΟΘΕΤ. ΔΙΑΤΑΓΜΑ υπ' αριθ. 438 της 29 Μαΐου/ 5 Ιουν. 1974 (ΦΕΚ Α'  153) Περί κέντρων γεωργικής εκπαιδεύσεως (ΚΕ.Γ.Ε) Αύξησις αριθμού Άρθρ.1.-1.Ιδρύονται 20 νέα Κέντρα Γεωργικής Εκπαιδεύσεως προστιθέμενα εις τα υπό του άρθρ. 34 του Β.Δ. 4/1961 "περί Οργανισμού του Υπουργείου Γεωργίας" προβλεπόμενα 40 τοιαύτα. 2.Η εις διοικητικόν προσωπικόν σύνθεσις των νεοϊδρυόμενων ΚΕ.Γ.Ε. ορίζεται η κατά τας κειμένας διατάξεις προβλεπομένη δια τα ήδη λειτουργούντα τοιαύτα, άνευ αυξήσεως των οργανικών θέσεων των προβλεπομένων υπ' του Β.Δ. 4/1961 (άνωτ. σελ. 25) και της υπ' αριθ. Λ7/12/7/4.11.1970 κοινής αποφάσεως των Υπουργών Προεδρίας Κυβερνήσεως, Εσωτερικών και Γεωργίας "περί οργανώσεως των περιφερειακών υπηρεσιών του Υπουργείου Γεωργίας" (ανωτ. σελ. 164, 01). Διοικητική εξάρτησις και έδρα Άρθρ.2.-1.Έκαστον ΚΕ.Γ.Ε. αποτελεί οργανικήν μονάδα της υπηρεσίας γεωργίας της Νομαρχίας εις την περιφέρειαν της οποίας έχει ιδρυθή, ή μέλλει να λειτουργήση. 2.Δι' αποφάσεων του Υπουργού Γεωργίας δημοσιευομένων δια της Εφημερίδος της Κυβερνήσεως, ορίζονται αι έδραι εγκαταστάσεως και λειτουργίας των ΚΕ.Γ.Ε. περιλαμβανομένων και των περιπτώσεων της παρ. 2 του άρθρ. 7 του παρόντος. Σκοπός Άρθρ.3.-Σκοπός των ΚΕ.Γ.Ε. είναι: α)Η οργάνωσις και παροχή βραχείας διαρκείας επαγγελματικής εκπαιδεύσεως, ως και εθνικής, πολιτιστικής, κοινωνικής και ηθικής διδασκαλίας εις γεωργούς, κτηνοτρόφους, δασεργάτας, αλιείς, γεωργαλιείς, και αλιεργάτας, και τους εν γένει ασχολουμένους με την επεξεργασίαν και αξιοποίησιν των πάσης φύσεως γεωργικών προϊόντων ανεξαρτήτως φύλου και ηλικίας, επί τω τέλει όπως καταστούν ούτοι ικανοί δια την εφαρμογήν βελτιωμένων μεθόδων εργασίας εις τους αντιστοίχους τομείς απασχολήσεώς των και αποκτήσουν γενικήν επιμόρφωσιν. β)Η οργάνωσις και παροχή βραχείας διαρκείας εκπαιδεύσεως εις τους πάσης φύσεως φορείς αναπτύξεως της γεωργίας, κτηνοτροφίας, δασοπονίας, αλιείας, αγροτικής οικιακής οικονομίας και του αγροτικού εν γένει περιβάλλοντος, επί τω τέλει της δημιουργίας τεχνικών και συνεταιριστικών στελεχών, ως και στελεχών κοινοτικής αναπτύξεως, ίνα ταύτα, δια της αποκτήσεως νέων γνώσεων, καταστούν ικανά να συμβάλλουν εις την τεχνικοοικονομικήν ανάπτυξιν της υπαίθρου και εις την εθνικήν, πολιτιστικήν, κοινωνικήν και ηθικήν διαπαιδαγώγησιν των αγροτικών πληθυσμών. γ)Η οργάνωσις και παροχή ταχυρρύθμου εκπαιδεύσεως εις υπαλλήλους του Δημοσίου ή Ν.Π.Δ.Δ. ή μελών συνεταιριστικών ή άλλων τοπικών οργανώσεων, τη αιτήσει των προϊσταμένων των υπηρεσιών ή των εκπροσώπων των οργανώσεων, επί τω τέλει όπως καταστούν ικανοί να συμβάλλουν αποτελεσματικώς εις την επιτυχίαν των κατά τας προηγουμένας περιπτώσεις σκοπών. (Αντί για  τη σελ. 292,41) Σελ. 292,41(α) Τεύχος 1451 Σελ. 93 Κέντρα  Γεωργικής Εκπαίδευσης-Ο.Γ.Ε.Ε.Κ.Α. 16.Γ.δ.1 δ)Η παροχή διευκολύνσεων, προς δημιουργίαν ταχυρρύθμου εκπαιδεύσεως, τη αιτήσει οιασδήποτε υπηρεσίας του Δημοσίου ή οργανισμού δημοσίου ή ιδιωτικού δικαίου, εφ' όσον η εκπαίδευσις αύτη αποβλέπει εις την επιτυχίαν των κατά τας προηγούμενας περιπτώσεις σκοπών και ε)Η συμπλήρωσις της κατά τάς προηγούμενας περιπτ. α' και β' εκπαιδεύσεως δια της εφαρμογής προγράμματος μαθητείας εις γεωργικάς, δασικάς, κτηνοτροφικάς και αλιευτικάς εκμεταλλεύσεις οιασδήποτε μορφής, ως και εις εκμεταλλεύσεις επεξεργασίας των πάσης φύσεως γεωργικών, δασικών, κτηνοτροφικών και αλιευτικών προϊόντων, εν συνδυασμώ με την φοίτησιν και παρακολούθησιν ειδικού εκπαιδευτικού προγράμματος εις τα εκάστοτε εν λειτουργία γεωργικά σχολεία και ΚΕ.Γ.Ε. Τρόπος λειτουργίας Άρθρ.4.-Τα του τρόπου λειτουργίας των ΚΕ.Γ.Ε., τα της διαδικασίας και του καθορισμού των προγραμμάτων εκπαιδεύσεως και μαθητείας, τα της οργανώσεως και εφαρμογής του προγράμματος ειδικής μαθητείας, τα των προσόντων και υποχρεώσεων των μαθητευομένων, τα του τρόπου επιλογής των γεωργικών, δασικών, κτηνοτροφικών και αλιευτικών εκμεταλλεύσεων και των τοιούτων επεξεργασίας των διαφόρων γεωργικών, κτηνο-τροφικών και αλιευτικών προϊόντων, ως και πάσα λεπτομέρεια αναγκαία δια την επιτυχίαν των σκοπών των ΚΕ.Γ.Ε., καθορίζονται δι' αποφάσεων του Υπουργού Γεωργίας δημοσιευομένων δια της Εφημερίδος της Κυβερνήσεως. Χρησιμοποίησις χώρων και εγκαταστάσεων Άρθρ.5.-1.Δια την εκπαίδευσιν και πρακτικήν εξάσκησιν των παρακολουθούντων τα προγράμματα των ΚΕ.Γ.Ε., αι αρμόδιαι υπηρεσίαι γεωργίας παρ' εκάστη νομαρχία δύνανται να χρησιμοποιούν πάσης φύσεως γεωργικάς, δασικάς, κτηνοτροφικάς και αλιευτικάς εκμεταλλεύσεις διαχειριζομένας απ' ευθείας υπό του δημοσίου. Σελ. 292,42(α) Τεύχος 1451 Σελ. 94 2.Αι αυταί, ως άνω υπηρεσίαι δύνανται, οσάκις κρίνουν αναγκαίον δια την εκπλήρωσιν των σκοπών της ταχυρρύθμου εκπαιδεύσεως, να χρησιμοποιούν, συμβαλλόμενα προς τούτο, οιασδήποτε γεωργικάς, δασικάς, κτηνοτροφικάς και αλιευτικάς εκμεταλλεύσεις, ανηκούσας εις φυσικά ή νομικά πρόσωπα δημοσίου ή ιδιωτικού δικαίου ή εις οργανισμούς τοπικής αυτοδιοικήσεως, ως και δημόσια ή ιδιωτικά ή ανήκοντα εις νομικά πρόσωπα δημοσίου ή ιδιωτικού δικαίου ή οργανισμούς τοπικής αυτοδιοικήσεως κτήματα, τεχνικά συνεργεία, βιοτεχνίας, εργοστάσια και παντός είδους εγκαταστάσεις. 16.Γ.δ.1 Κέντρα  Γεωργικής Εκπαίδευσης-Ο.Γ.Ε.Ε.Κ.Α. Δαπάναι εγκαταστάσεων και λειτουργίας Άρθρ.6.-1.Αι δαπάναι ανεγέρσεως, επεκτάσεως και συμπληρώσεως των κτιριακών εγκαταστάσεων και διευθετήσεως των περιβόλων των ΚΕ.Γ.Ε.,ως και αι δαπάναι προμηθείας, συμπληρώσεως ή ανανεώσεως του βασικού εξοπλισμού αυτών, βαρύνουν τον Προϋπολογισμόν των Δημοσίων Επενδύσεων. 2.Αι δαπάναι λειτουργίας των ΚΕ.Γ.Ε., αι δαπάναι συντηρήσεως και επισκευής των κτιριακών εγκαταστάσεων και συντηρήσεως και ευπρεπισμού των περιβόλων αυτών, αι δαπάναι συντηρήσεως του εξοπλισμού, ως και πάσα ετέρα δαπάνη δια την εύρυθμον λειτουργίαν και ευπρεπή εμφάνισιν των ΚΕ.Γ.Ε., βαρύνουν τας πιστώσεις της οικείας υπηρεσίας γεωργίας της νομαρχίας. 3.Τας πιστώσεις της οικείας υπηρεσίας γεωργίας της νομαρχίας βαρύνουν, ωσαύτως, αι δαπάναι διαμονής, διατροφής, παροχής ιατροφαρμακευτικής περιθάλψεως κατά τας ημέρας εκπαιδεύσεως των εκπαιδευομένων εις τα ΚΕ.Γ.Ε., ως και αι τοιαύται εκπαιδεύσεως αυτών κατά την διάρκειαν των εις ταύτα οργανουμένων εκάστοτε ταχυρρύθμων εκπαιδεύσεων. Κατ' εξαίρεσιν, τα εις ΚΕ.Γ.Ε., εκπαιδευόμενα έμμισθα στελέχη, τα δικαιούμενα και λαμβάνοντα ημερησίαν αποζημίωσιν παρά των υπηρεσιών αυτών ή των εργοδοτών των, καταβάλλουν μόνον τα έξοδα στεγάσεως και διατροφής, ως θέλει καθορισθή δι' αποφάσεως του Υπουργού Γεωργίας δημοσιευομένης δια της Εφημερίδος της Κυβερνήσεως. Εις την εξαίρεσιν ταύτην υπάγονται και οι εις τα ΚΕ.Γ.Ε., υπηρετούντες υπάλληλοι. 4.Αι δαπάναι δια τας κατά τας περιπτ. γ' καί δ' του άρθρ. 3 του παρόντος ταχυρρύθμους εκπαιδεύσεις δύνανται να καταβάλλωνται είτε εκ των οικείων πιστώσεων των υπηρεσιών γεωργίας των νομαρχιών, εις τας οποίας υπάγονται τα ΚΕ.Γ.Ε. είτε υπό των ενδιαφερομένων υπηρεσιών, ως θέλει καθορισθή δι’ αποφάσεως του Υπουργού Γεωργίας δημοσιευομένης δια της Εφημερίδος της Κυβερνήσεως. 5.Αι δαπάναι εκ της συνάψεως συμβάσεων, δια την κατά το άρθρ. 5, του παρόντος πρακτικήν εξάσκησιν και εκπαίδευσιν των παρακολουθούντων προγράμματα των  ΚΕ.Γ.Ε., ως και αι δαπάναι μετακινήσεως των εκπαιδευομένων εις τας εγκατατάσεις, κτήματα, γεωργικάς, δασικάς, κτηνοτροφικάς και αλιευτικάς εκμεταλλεύσεις, βαρύνουν τον προϋπολογισμόν των οικείων υπηρεσιών γεωργίας των νομαρχιών, υπό τον όρον ότι αι ιδιόκτητοι γεωργικαί κλπ. εκμεταλλεύσεις θα προσφέρωνται από απόψεως μέσων δια την πρακτικήν εξάσκησιν των μαθητευομένων και οι ιδιοκτήται αυτών θα επιτρέπουν εις αυτούς την χρησιμοποίησιν των μέσων ως θέλει καθορισθή δι' αποφάσεως του Υπουργού Γεωργίας, δημοσιευομένης δια της Εφημερίδος της Κυβερνήσεως. Γεωργικά σχολεία και γεωργικαί σχολαί Άρθρ.7.-1.Εις τα υφιστάμενα παντός τύπου πρακτικά γεωργικά σχολεία, ως και εις τας υφισταμένας ή ιδρυθησομένας γεωργικάς σχολάς δύνανται, πέραν του προγράμματος της τακτικής εκπαιδεύσεως, να οργανούνται και προγράμματα ταχυρρύθμου εκπαιδεύσεως, δια τους εν άρθρ. 3 του παρόντος σκοπούς, εφ' όσον διαθέτουν τας απαραιτήτους εγκαταστάσεις και τα κατάλληλα μέσα και δύνανται να εξυπηρετήσουν τα προγράμματα κατά μικράς και περιωρισμένας εις αριθμόν περιόδους του έτους. 2.Αι ανωτέρω εκπαιδεύσεις οργανούνται δι' αποφάσεως της προϊσταμένης του Σχολείου ή Σχολής υπηρεσίας και ακολουθούν την αυτήν διαδικασίαν, ως και αι παρόμοιαι εκπαιδεύσεις εις τα ΚΕ.Γ.Ε. Εις ην περίπτωσιν ήθελον οργανωθή προγράμματα της προηγουμένης παραγράφου, τα εν λόγω σχολεία θεωρούνται ως ΚΕ.Γ.Ε., μη συμπεριλαμβανόμενα εις τον υπό του άρθρ. 1 του παρόντος συνολικόν αριθμόν αυτών. Εις ό,τι αφορά εις την λειτουργίαν, την εκτέλεσιν των προγραμμάτων, τον εξοπλισμόν, την χρησιμοποίησιν εκμεταλλεύσεων και κτημάτων και την αντιμετώπισιν των συναφών δαπανών, εφαρμόζονται αι αντίστοιχοι περί ΚΕ.Γ.Ε., διατάξεις του παρόντος. 3.Τα τυχόν εις χώρους των πρακτικών γεωργικών σχολείων και γεωργικών σχολών, εγκαθιστάμενα, εις ίδια αυτών κτίσματα ΚΕ.Γ.Ε., περιλαμβάνονται εις τον συνολικόν αριθμόν των υφισταμένων και των ιδρυομένων δια του παρόντος ΚΕ.Γ.Ε., διεπόμενα υπό των διατάξεων αυτού. Έναρξις ισχύος. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 